PRISGUIDE: Mobilbrug på sommerferien i Europa bliver billigere. Nu koster data 46 øre per megabyte, men også priser på opkald og SMS’er faldet markant i pris.

Gennem flere år har EU arbejdet på en nedsættelse af roaming-taksterne inden for unionens lande, og denne sommer (2016) bliver det endnu engang billigere, når smartphonen benyttes uden for landets grænser. Det gælder både på opkald, data og SMS-beskeder.

Én megabyte data koster nu 46 øre, mens SMS-beskeder er faldet til 18 øre stykket. Det skal sammenholdes med, at det siden 1. juli 2014 har kostet 1,86 kroner per megabyte data og 55 øre for afsendelse af en SMS-besked.

De nye priser træder i kraft den 30. april 2016. I skemaet herunder kan du se prisudviklingen på EU-roaming over de seneste fire år.

Teleselskaberne har løbende gjort forskellige tiltag for at gøre sig klar til den nye virkelighed inden for roaming, der for alvor slår igennem den 15. juni 2017, hvor roaming på EU-plan bliver afskaffet.

Teleselskabet 3 er længst fremme på dette område, og tilbyder frit brug af mobilen i 28 lande. USA er et af de nyeste lande, der er inkluderet. Telias modsvar hedder Roam Like Home Europa.

– Trods prisfald: Hver ottende slukker mobilen i udlandet

Så meget koster EU-roaming i sommeren 2016

Fra 1/7 2012 Fra 1/7 2013 Fra 1/7 2014 Fra 30/4 2016 Udgående opkald

(Pr minut) 2,70 kr. 2,23 kr. 1,77 kr. 0,46 kr. Modtaget opkald (Pr minut) 0,74 kr. 0,65 kr. 0,46 kr. 0,10 kr. SMS udgående (pr besked) 0,83 kr. 0,74 kr. 0,55 kr. 0, 18 kr. SMS indgående (pr besked) 0,00 kr. 0,00 kr. 0,00 kr. 0,00 kr. Datatrafik pr. MB (per megabyte) 6.52 kr. 4,19 kr. 1,86 kr. 0,46 kr.

Slide til siden for at se flere værdier i tabellen.

Priserne er opgjort i danske kroner inklusive moms. Omregningstaksten fra Euro til DKR er 7.46 kr.

– TIP: Smileys kan koste dig dyrt i udlandet

Mere til historien

Over de seneste år har priserne på EU-roaming haft voldsomme fald. I 2009 lå prisen på en SMS typisk mellem 2,50 og 3,50 kroner per styk. Den første regulering af data fandt sted i 2012. Prisen blev dengang fastsat til 6,52 kroner per megabyte.